
A Budapesti Történeti Múzeum új állandó várostörténeti kiállításának III. üteme


A pályázat tartalma

A Nemzeti Erőforrás Miniszter által a helyi önkormányzatok muzeális intézményei számára tervezetként kiírta a 2011. évi szakmai támogatás keretében az állandó kiállítások létrehozásához az újabb pályázati lehetőséget (Alfa III. ütem).

A Budapesti Történeti Múzeum a „Budapest története” című új állandó kiállításával első ízben 2009-ben pályázott, 56,7 millió forint értékben, erre akkor 10 millió forintot nyertünk el. Az I. ütemben ezt az 1.100 000 Ft önrésszel egyrészt a Narmer Bt. Építésziroda által készített kiállítási megvalósíthatósági tanulmányra (1.440.000 Ft+ÁFA, azaz br. 1.800.000 Ft) , valamint a Lunár Kft. átal szállított kiállítási világítórendszerre költöttük, az utóbbi 7.439.900 Ft+Áfa, azaz br.9.299.875 Ft értékben). 

2010. május 4-én beadtuk a II. ütemre az 50,4 millió+Áfa, azaz bruttó 63 millió forintos tervezetünket az új állandó budapesti várostörténeti kiállítás kivitelezésére, amely a korábbi várostörténeti állandó kiállítás helyén jön létre, a Budavári Palota I. emeleti, U alaprajzú nagy kiállítótér területén. A NEFMI e pályázatunkra 35 millió forintot ítélt meg részünkre, amely az önrész 5.200.000 Ft-tal együttesen bruttó 40.200.000 Ft-ot tesz ki, amely a Főváros ügyosztályvezetőjének 2010. szeptember 29-i levele alapján a BTM számlájára átutalásra került. A II. ütemben tehát a 63 millió Ft helyett 40,2 millió Ft áll rendelkezésre, ami 22.8 millió forinttal kevesebb a költségvetésben kért összegnél. Az építőanyagárak emelkedése miatt a hiányzó egyharmad költségrész igen nehéz feladat elé állítja a múzeumot a kb. 850 m2-es alapterületű nagy kiállítás megvalósításánál. Ezért néhány kisebb, szeparálható kiállításrész megvalósítását kénytelenek vagyunk a III. ütemre hagyni.

Mivel azonban a régi várostörténeti kiállítás lebontásra került, feltétlenül szükséges a hazai és külföldi közönség által nagyon várt budapesti állandó kiállítás megvalósítása. Tehát az Alfa II. ütemben tervezett várostörténeti kiállítás megépítése folyik, a koncepciót a NEFMI elfogadta. A NEFMI és a Fővárosi Önkormányzat 2010. július 30-án kötött szerződése alapján a kiállítást 2011. szeptember 30-ig megnyitjuk, s az elszámolást a minisztériummal az előírt 2011. október 15-ig elvégezzük. 
A NEFMI 2011. február 2-i újabb pályázatára a NEFMI-vel egyeztetve tehát újabb pályázatot szeretnénk benyújtani, III. ütemként. Mint azt megtudtuk, önrészt nem kell biztosítani. Idei kérelmünkben a már épülő, már támogatott U alaprajzú állandó kiállítótérhez kérünk még feltétlenül szükséges installációs, műtárgyvédelmi, és közönségkiszolgáló információs kiegészítéseket. 

Pályázatunk tehát egyrészt tartalmaz olyan tételeket, amelyek a korábbi költségvetésben benne voltak, de pénz már nem maradt rájuk (hang- és filmfelvételek készítése), valamint a műtárgyvédelmi szempontból feltétlenül szükséges defenzorokat (a kiállítás nedvességtartalmát biztosító párásító berendezések). Emellett múzeumpedagógiai tételek is szerepelnek a megvalósítandó kiegészítések között. 

A kiállítási látogatók tájékoztatása céljából készítendő többszintű nyomtatott anyag, azaz a többnyelvű leporellók és a többnyelvű vezető feltétlenül szükséges  követelmény napjainkban egy kiállításhoz. 

A kiállítási termen kívül fekvő, a dunai oldalon annak kijáratához kapcsolódó vetítőteremben archív budapesti filmeket vetítenénk Budapestről, ahol szükséges az archív filmjogok megvétele, majd ezek vágása, összeállítása.

A Budavári Palota területén egyik kiállítóhelyen sem lehet találkozni az egykori királyi palota épületét, múltját méltóan bemutató kiállítással. Erre az igény azonban egyre nagyobb, mind a hazai, mind a külföldi látogatók részéről. Ezért pályázatunk másik része a BTM főlépcsőházi terének alagsori, földszinti és I. emeleti részén egy új királyi palotatörténeti kiállítás létrehozását célozná.  Ennek területe szintenként kb. 200 m2, tehát egy kb. 600 m2-es össz-kiállítóterületről van szó.

A pályázati anyag szakmai előkészítése megkezdődött, a BTM azokat a pályázat benyújtásának határideje előtt megküldi a Kulturális, Turisztikai és Sport Főosztályra.

A munkák ütemezése:

A II. ütemhez szükséges kiegészítéseket a pályázat eredményének kihirdetése után minél előbb, tehát még ebben az évben szeretnénk megvalósítani. A kiállítás kiadványai közül a kisebbek (leporellók, vezetők) lehetőleg még idén jelenhetnének meg.
A királyi palota kiállítás megvalósítása, illetve kiadványainak elkészítése mindenképp a jövő év derekán-második felében reális, igazodva a határidőhöz (várhatóan 2012. szeptember vége).

Terveinket természetesen csak az elnyert támogatás arányában tudjuk megvalósítani. 

Budapest, 2011. április 05.

	Tisztelettel: 


										   Dr. Bodó Sándor											   Főigazgató					          


Költségbecslés

I. Az állandó Várostörténeti Kiállításhoz (Alfa II. ütem) még szükséges kiegészítések

Installáció									          17.100.000

Defenzorok (5 db készülék) 								6.000.000				
Múzeumpedagógiai állomások							   200.000

Kiállítási leporelló (magyar és nyelvi mutációk, angol, stb.)			   400.000

Kiállítási vezető (magyar és angol nyelveken)					3.000.000

Gyerekfoglalkoztató füzet 								   300.000

Fordítási költségek		       							   800.000

Kiállítás vetítőteremhez archív filmek és hanganyagok jogdíja			1.800.000
filmvágás, -készítés									1.800.000

összesen   									  nettó 31.400.000

II. Királyi palota állandó kiállítás

Installáció										 10.000.000

Kőtöredékek elhelyezése								   2.000.000

Feliratok, grafika									   1.600.000

Királyi palota leporelló (magyar és nyelvi mutációk, angol, stb.)			      400.000

Királyi palota kiállítás vezető (magyar és angol verzió)				   1.000.000

Fordítási költségek									      600.000

Összesen									    nettó 15.600.000


Mindösszesen 				47.000.000 + ÁFA, azaz bruttó 58.750.000 Ft
